
Vår saksbehandler:				Saksref: PS 0205/25	              Trondheim, 21 oktober  2025
Geir Arild Sivertsvik (nestleder)


Til: Bystyresekretariatet og bystyrets medlemmer

PS 0205/25 - Bestridelse av byutviklingsutvalgets avvisning av PS 0288/25, Innbyggerforslag om Moksneslia

Bestridelse
[bookmark: _GoBack]Byutviklingsutvalget avviste innbyggerforslaget sak PS 0288/25 om Moksneslia (område 127). Vi bestrider denne avvisningen, etter fullmakt (vedlagt) og annen interesse i saken (ref. vår anmodning om omgjøring av utbygging av Moksneslia ihht. fvl §35, c vedlagt), da vedtaket etter vår mening, er gjort basert på feil anvendelse/forståelse av kommuneloven om innbyggerforslag. 

I møtet ble det fremlagt «vurderer at forslaget er så likt i innhold som det/noe som allerede er behandlet [av kommunen], i hvert fall politisk, at det må avvises». Dette er noe strammet opp i protokollen (over).

Kommuneloven og departementets rettledning krever at «samme innhold» skal være materielt, og dokumenterbart, punkt for punkt ifht. innbyggerforslaget. Uten slikt må utvalgets avvisning være å anse som feil og ugyldig mener vi.

Vi ber om at bystyret realitetsbehandler innbyggerforslaget og sikre at vår bestridelse med vedlegg blir journalført som del av saksdokumentene. 

Vi ber videre om at bystyret utsetter all videre reguleringsbehandling og gjennomførte tiltak knyttet til innbyggerforslaget til vår anmodning om omgjøring (vedlagt) er endelig avklart.

Vi ba også byutviklingsutvalget om at vår anmodning måtte ses i sammenheng med innbyggerforslaget, men det skjedd ikke. Dette kan ha vært medvirkende til at behandlingen i utvalget ikke ble opplyst godt nok til å fatte et rettmessig riktig vedtak.

Juridisk grunnlag 
- Kommuneloven § 12-1: Innbyggerforslag skal behandles av kommunestyret/bystyret når vilkårene er oppfylt; behandlingen kan ikke i realiteten avskjæres ved delegasjon uten klar hjemmel.
- Departementets veileder om innbyggerforslag: Pålegger materiell, punkt-for-punkt vurdering dersom kommunen påberoper «samme innhold», og krever skriftlig, etterprøvbar begrunnelse.
- Forvaltningsloven (begrunnelseskrav): En avvisning som har karakter av enkeltvedtak må ha tilstrekkelig skriftlig begrunnelse slik at vedtaket kan etterprøves.
(Disse reglene tilsier at en muntlig, kortfattet avvisning uten konkret materiell dokumentasjon er mangelfull.)



Vår anmodning / krav
1. Journalføring: Bekreft skriftlig at denne bestridelsen og vedlagte dokumenter er mottatt og journalført i bystyrets saksarkiv.
2. Utsettelse: I bystyrets vurdering og avklaring av vår anmodning om omgjøring, ber vi om at bystyret setter alt videre arbeid knyttet til regulering og behandling av Område 127 på vent.
3. Krav om dokumentasjon: Dersom bystyret vil opprettholde utvalgets avvisning av innbyggerforslaget, krever vi at det fremlegges skriftlig dokumentasjon i tråd med departementets veileder, minimum:
   a) Henvisning til konkrete tidligere vedtak (dato, saksnr., vedtaksformulering).
   b) Punkt-for-punkt materiell sammenligning mellom innbyggerforslagets vedtakstekst og de konkrete elementer som etter kommunens vurdering er identiske/vesentlig like.
 4. Oppfølging ved mangelfull dokumentasjon: Dersom slik dokumentasjon ikke foreligger innen rimelig frist (innen 14 dager etter mottak av dette brevet), ber vi bystyret oppheve utvalgets avvisning og legge innbyggerforslaget frem for realitetsbehandling i bystyret i medhold av kommuneloven §12-1.

Merknader
Vi viser til at avvisningen, slik den ble fremmet i byutviklingsutvalget (ref. KommuneTV) og medieoppslag, er knapp i forhold til innbyggernes forventninger om behandling av deres store innsats gjort til beste for lokalmiljøet, og vi tillegger ingen forvaltningsskikk å skryt av.
Vi gjør også oppmerksom på potensielle habilitetsspørsmål knyttet til politikere som deltok i KPA-behandlingen og i utvalgets behandling; vi ber om at habilitetsspørsmål vurderes og redegjøres for i tilknytning til saken.

Prinsipielle aspekter
Avvisningen i utvalget er noe løst fundamentert med henvisninger til vurderinger i KPA behandlingen, uten materiell dokumentasjon. Dette mener vi prinsipielt ikke kan godtas som begrunnelse for «samme innhold». KPA har omfattet så mye og mangt at en rettspraksis hvor dette aksepteres vil i praksis kunne gi sterke begrensninger i rettighetene til innbyggerforslag.  


Med miljøvennlig hilsen
Trondheim Naturvernforbund	
[image: Et bilde som inneholder håndskrift, kalligrafi, Font, typografi

Automatisk generert beskrivelse]Gaute R. Dahl (leder) 

Vedlegg-Fullmakt

Adresse: Sandgata 30, 7012 Trondheim 
	E-post: trondheim@naturvernforbundet.no 

Byutvikdingsutvalgets behandling | mete den 15.10.2025:

Vedtake:
Aralformalet for Moksneslia har allerede vaet gennom en grundig vurdering orbindelse med

behandling av Kommuneplanens arcaldel 2022-2034 omrade 127)innevaerende valgperiode. |

henhold til kommunelovens § 12-1, kan det kke fremmes innbyggerforslag med samme inahold
som en sak som er behandlet av kommunestyrt  Lopet av valgperioden. Bystyret avviser derfor
forslaget.

X FULLMAKT vedrarende «Innbyggerforslag - Moksneslia mé tilbakefgres til grantstruktur i KPA» >

@ sammendrag av Copilot X

Mona Bjgrseth Olsen<monabjorseth@gmail.com> € Svar & Svaralle > Videresend
Til: Du 1.21102025 09:53

MO

FULLMAKT vedrarende «Innbyggerforslag - Moksneslia mé tilbakefares til grantstruktur i KPA»

Undertegnede, Mona Bjarseth Olsen, som er iniiativtaker til innbyggerforslaget gir herved ved denne e-post fullmakt til Naturvernforbundet i Trondheim ved nestleder Geir Arild Sivertvik til & representere meg/oss i saken om innbyggerforslaget,
herunder &

- fremme bestridelse/innsigelse,

- motta og innhente saksdokumenter,

- kommunisere mer bystyre, forvaltningen og andre offentlige organ,

- eventuelt be om omgjering eller folge opp Klage-/loviighetsprosesser.

Fullmakten gjelder fra dato og inntil eventuelt skriftig tilbakekalling.
Trondheim 21.1025

Mona Bjgrseth Olsen
Telefon 90202029

